બોરસદ શિવસેનાના અધ્યક્ષ કલ્પેશ પટેલે નાયબ કલેક્ટરને આવેદનપત્ર આપી જણાવ્યું હતું કે રાજ્ય સરકાર દ્વારા ફી અધિનિયમ હેઠળ નક્કી કરેલી ફીથી વધુ કોઈ પણ શાળા ફી ઉઘરાવી શકે નહીં તેમજ હાઈકોર્ટે પણ આ ફી અધિનિયમ કાયદાને મંજુરીની મહોર મારી હોવા છતા બોરસદ શહેર અને આસપાસમાં આવેલી કેટલીક શાળાઓ દ્વારા ફી અધિનિયમ કાયદાનું સરેઆમ ઉલ્લંઘન કરીને બેફામ ફી ઉઘરાવવામાં આવી રહી છે અને આ શાળાઓના સંચાલકો વાલીઓને પણ ગાંઠતા નથી તેમજ બોરસદની સરસ્વતી શિશુકુંજ શાળા દ્વારા તો સરકાર અને વાલીઓને રીતસર ઉલ્લુ બનાવી ૧૩,પ૦૦ તથા અન્ય ખર્ચ બતાવી ૩૧,૩૦૦ રૂપિયાની ફી ઉઘરાવી વિદ્યાર્થીઓને લુંટવામાં આવી રહ્યાં છે અને સંચાલકો દ્વારા આ ફી છ માસની લેવામાં આવેલ છે.